Ehdotus NEUVOSTON ASETUKSEKSI tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta /* KOM/2011/0231 lopull. - NLE 2011/0099 */





[pic] | EUROOPAN KOMISSIO | Bryssel 28.4.2011 KOM(2011) 231 lopullinen 2011/0099 (NLE) Ehdotus NEUVOSTON ASETUKSEKSI tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta PERUSTELUT EHDOTUKSEN TAUSTA Tämä neuvoston asetuksen luonnoksen tarkoituksena on pidentää tietyntyyppisiin monitoreihin nykyisin sovellettavaa yksipuolisen tullisuspension voimassaoloaikaa. Tällaisten monitoreiden tullit on suspendoitu yksipuolisesti 31. joulukuuta 2010 asti. Tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 5 päivänä maaliskuuta 2009 annetulla neuvoston asetuksella (EY) N:o 179/2009 suspendoitiin yksipuolisesti alanimikkeen 8528 59 10[1] tiettyjen mustavalkomonitoreiden ja alanimikkeeen 8528 59 90[2] tiettyjen värimonitoreiden yhteisen tullitariffin sopimustullit rajoitetuksi ajaksi. Tämän toimenpiteen voimassaolo päättyi 31. joulukuuta 2010. Euroopan tuotannonala, jota edusti DigitalEurope, pyysi edellä mainitun tullisuspension voimassaolon pidentämistä. Tietotekniikka ja kulutuselektroniikka ovat lähentyneet toisiaan, mikä on johtanut siihen, että useita monitoreita voidaan käyttää automaattisten tietojenkäsittelyjärjestelmien lisäksi erilaisissa kulutuselektroniikkalaitteissa, kuten DVD-soittimissa, videopelilaitteissa ja autojen viihdejärjestelmissä. Kun otetaan huomioon kuluttajien edut ja se, että Euroopan tuotannonala haluaa pidentää tullisuspension voimassaoloaikaa, on unionin edun mukaista pidentää tietyntyyppisiin monitoreihin sovellettavan yksipuolisen tullisuspension voimassaoloaikaa 30. kesäkuuta 2011 asti ja muuttaa neuvoston asetuksen (ETY) N:o 2685/87 liitettä I. Jotta suspension keskeytymiseltä vältyttäisiin, ehdotetaan lisäksi, että tätä neuvoston asetusta sovelletaan takautuvasti 1. tammikuuta 2011 alkaen. Ehdotus on unionin ulkomaankauppa- ja teollisuuspolitiikkojen mukainen. Edellä sanotun perusteella ehdotetaan, että komissio toimittaa neuvostolle tämän ehdotuksen nykyisen yksipuolisen tullisuspension voimassaolon pidentämiseksi ja että neuvoston asetuksen (ETY) N:o 2658/87 liitettä I muutetaan. KUULEMISET JA VAIKUTUSTEN ARVIOINTI Tullikoodeksikomitean tullitaloustyöryhmää kuultiin 17. joulukuuta 2010. Tullikoodeksikomitean tariffi- ja tilastonimikkeistöjaostoa kuultiin 9. helmikuuta 2011. Euroopan tuotannonala, jota edusti DigitalEurope, kannatti voimassaolon pidentämistä. EHDOTUKSEN OIKEUDELLINEN SISÄLTÖ Tämän asetusehdotuksen oikeusperusta on Euroopan unionin toiminnasta tehdyn sopimuksen 31 ja 32 artikla. Toissijaisuusperiaatetta ei sovelleta, koska asia, jota ehdotus koskee, kuuluu unionin yksinomaiseen toimivaltaan. Ehdotus on suhteellisuusperiaatteen mukainen, koska sillä edistetään Euroopan unionin toiminnasta tehdyn sopimuksen mukaisesti jäsenvaltioiden ja EU:n ulkopuolisten maiden välistä kauppaa ja tasapainotetaan talouden toimijoiden (unionin valmistajat ja maahantuojat) kaupalliset edut muuttamatta EU:n WTO-luetteloa. Euroopan unionin toiminnasta tehdyn sopimuksen 31 artiklan nojalla neuvosto vahvistaa yksipuoliset tullisuspensiot ja autonomiset tariffikiintiöt määräenemmistöllä komission ehdotuksesta. TALOUSARVIOVAIKUTUKSET Tullien kantamatta jättämisestä aiheutuu noin 45,17 miljoonan euron tulonmenetykset (vuoden 2009 tuontimäärien perusteella laskettuna). VALINNAISET TIEDOT Koska ehdotetun asetuksen voimassaolo päättyisi 30. kesäkuuta 2011, sen nopea hyväksyminen on suositeltavaa. 2011/0099 (NLE) Ehdotus: NEUVOSTON ASETUS annettu […] päivänä […] kuuta […], tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: 1. Tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 5 päivänä maaliskuuta 2009 annetulla neuvoston asetuksella (EY) N:o 179/2009[3] on suspendoitu yhteisen tullitariffin yksipuoliset tullit kokonaan tietyiltä CN-koodien 8528 59 10 ja 8528 59 90 mustavalko- tai muilta yksivärimonitoreilta ja nestekidenäyttöteknologiaa käyttäviltä värimonitoreilta kahdeksi vuodeksi. 2. Taloudellisista ja teollisuuspoliittisista syistä on unionin edun mukaista pidentää asetuksessa (EY) N:o 179/2009 säädettyä yksipuolisen tullisuspension voimassaoloaikaa kuudella kuukaudella 1 päivästä tammikuuta 2011. 3. Yhdistetyn nimikkeistön nimikkeen 8528 uudelleenjärjestelyn jälkeen kyseessä olevat monitorit kuuluvat nyt CN-koodeihin 8528 59 10 ja 8528 59 40. Tässä asetuksessa säädettyjen tariffisuspensioiden olisi sen vuoksi koskettava näitä CN-koodeja. 4. Sen vuoksi asetusta (ETY) N:o 2658/87[4] olisi muutettava. 5. Tässä asetuksessa säädetyillä suspensioilla pidennetään asetuksessa (EY) N:o 179/2009 säädettyjen suspensioiden voimassaoloaikaa, joka päättyi 31 päivänä joulukuuta 2010. Koska ei ole unionin edun mukaista, että suspension soveltamisalaan kuuluvien monitorien tullikohtelu keskeytyy, tätä asetusta olisi sovellettava 1 päivästä tammikuuta 2011, ON HYVÄKSYNYT TÄMÄN ASETUKSEN: 1 artikla Muutetaan asetuksen (ETY) N:o 2658/87 liitteen I toisen osan XVI jakson 85 ryhmä seuraavasti: (1). korvataan CN-koodin 8528 59 10 sarake 3 seuraavasti: ”14 (*) _________ (*) Tulli suspendoidaan yksipuolisesti 30 päivään kesäkuuta 2011 saakka mustavalko- tai muilta yksivärimonitoreilta, joissa käytetään nestekidenäyttöteknologiaa, jotka on varustettu DVI- tai VGA-liitännällä taikka molemmilla, joiden kuvaruudun läpimitta on enintään 77,50 cm (eli 30,5 tuumaa), joiden kuvasuhde on 1:1, 4:3, 5:4 tai 16:10, joiden pikseliresoluutio on yli 1,92 megapikseliä ja joiden pisteväli on enintään 0,3 mm. (Taric-koodi 8528 59 10 10)”; (2). korvataan CN-koodin 8528 59 40 sarake 3 seuraavasti: ”14 (*) _________ (*) Tulli suspendoidaan yksipuolisesti 30 päivään kesäkuuta 2011 saakka värimonitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 55,9 cm (eli 22 tuumaa) ja kuvasuhde 1:1, 4:3, 5:4 tai 16:10. (Taric-koodi 8528 59 40 40)”. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä tammikuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [..] päivänä [...]kuuta [….]. Neuvoston puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS EHDOTUKSEN NIMI: Ehdotus neuvoston asetukseksi tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta BUDJETTIKOHDAT: Luku ja momentti: 12 luvun 120 momentti Kyseiseksi vuodeksi budjetoitu määrä: 16 653 700 000 euroa (B2011) RAHOITUSVAIKUTUKSET ( Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: Vuonna 2009 tapahtuneen tuonnin perusteella tulonmenetysten arvioidaan olevan enintään 45,17 miljoonaa euroa. (milj. euroa yhden desimaalin tarkkuudella) Budjetti-kohta | Tulot[5] | 6 kk:n jakso, joka alkaa pp/kk/vvvv | [Vuosi : vuoden 2011 alkupuolisko] | 120 momentti | Vaikutukset omiin varoihin | 1.1.2011 | 45 166 000 | PETOSTENTORJUNTA Yhteisön tullikoodeksin mukaisten tavanomaisten toimenpiteiden soveltaminen. MUITA HUOMAUTUKSIA Seuraavaa laskentamenetelmää käytettiin: Taric-koodien 8528 59 10 10 ja 8528 59 90 40 monitoreiden tuonnin arvoa koskevat tiedot on saatu vuodelta 2009 (vuotta 2010 koskevat tiedot eivät olleet tuolloin käytettävissä). Kyseiseen arvoon on sovellettu asianomaista tullia (14 %) näiden koodien osalta tapahtuvien tuontitullien menetysten laskemiseksi. Lopuksi vähennettiin kantokulut (25 %) omiin varoihin kohdistuvan lopullisen tulonmenetyksen laskemiseksi vuodelle 2009. Arvioiden mukaan asianomaisten tuotteiden kauppamäärät pysyvät muuttumattomina ehdotuksessa tarkoitetulla yksipuolisen tullisuspension tarkasteluajanjaksolla. 860,30 milj. euroa (tuontiarvo) × 0,14 = 120,44 milj. euroa (bruttoarvo) × 0,75 = 90,33 milj. euroa (nettoarvo/vuosi) × 0,5 = 45,17 milj. euroa (kuuden kuukauden nettoarvo). Perinteisiin omiin varoihin kohdistuva tulonmenetys on katettava bruttokansantuloon (BKTL) perustuvilla jäsenvaltioiden maksuosuuksilla. [1] Mustavalko- tai muut yksivärimonitorit, joissa käytetään nestekidenäyttöteknologiaa, jotka on varustettu DVI- tai VGA-liitännällä taikka molemmilla, joiden kuvaruudun läpimitta on enintään 77,50 cm (eli 30,5 tuumaa), joiden kuvasuhde on 1:1, 4:3, 5:4 tai 16:10, joiden pikseliresoluutio on yli 1,92 megapikseliä ja joiden pisteväli on enintään 0,3 mm. [2] Värimonitorit, joissa käytetään nestekidenäyttöteknologiaa ja joiden kuvaruudun läpimitta on enintään 55,9 cm (eli 22 tuumaa) ja kuvasuhde 1:1, 4:3, 5:4 tai 16:10. [3] EUVL L 63, 7.3.2009, s. 1. [4] EYVL L 256, 7.9.1987, s. 1. [5] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.